Document ID: 31998R2186

KOMMISSIONENS FORORDNING (EF) Nr. 2186/98 af 9. oktober 1998 om midlertidig fravigelse af forordning (EF) nr. 1466/95 om særbestemmelser for anvendelsen af eksportrestitutioner for mælk og mejeriprodukter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (1), senest ændret ved forordning (EF) nr. 1587/96 (2), særlig artikel 17, stk. 4, og
ud fra følgende betragtninger:
Kommissionens forordning (EF) nr. 1466/95 (3), senest ændret ved forordning (EF) nr. 2184/98 (4), fastsætter særbestemmelser for anvendelsen af eksportrestitutioner for mælk og mejeriprodukter;
problemerne på det russiske marked siden anden halvdel af august 1998 har skadet de økonomiske interesser for dem, der udfører oste til Rusland, alvorligt, og denne situation har i væsentlig grad berørt mulighederne for udførsel på de betingelser, der er fastsat i forordning (EF) nr. 1466/95;
det er derfor nødvendigt, at disse skadevirkninger begrænses, og at den frist, der er fastsat i bestemmelserne om restitutioner, forlænges, så at der herved etableres en ordning for de eksportforretninger, der på grund af de nævnte forhold ikke har kunnet afsluttes, eller at der findes andre afsætningsmuligheder i samme område;
i betragtning af begivenhedernes udvikling bør nærværende forordning straks træde i kraft;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -
UDSTEDT FØLGENDE FORORDNING:
Artikel 1
Bestemmelserne i nærværende forordning anvendes for produkter henhørende under KN-kode 0406, og for hvilke der blev udstedt eksportlicenser i henhold til forordning (EF) nr. 1466/95 med angivelsen »Rusland« i rubrik 7, jf. nævnte forordnings artikel 1, stk. 2.
Artikel 2
På anmodning indgivet inden den 16. oktober 1998 af indehaveren forlænges gyldighedsperioden indtil den 30. november 1998 for de i artikel 1 nævnte eksportlicenser, der blev ansøgt om inden den 29. august 1998, bortset fra dem, hvis gyldighedsperiode udløb inden den 1. august 1998.
Artikel 3
Medlemsstaterne giver Kommissionen meddelelse om de mængder produkter, der er blevet omfattet af ovennævnte foranstaltninger inden den 30. november 1998.
Artikel 4
Denne forordning træder i kraft dagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 9. oktober 1998.

Labels: 3
17
18